Document ID: 31984L0318

*****
ΟΔΗΓΙΑ ΤΗΣ ΕΠΙΤΡΟΠΗΣ
της 23ης Μαΐου 1984
για τις διατάξεις εφαρμογής των άρθρων 13 και 14 της οδηγίας 69/73/ΕΟΚ όσον αφορά τη θέση σε ελεύθερη κυκλοφορία των παράγωγων προϊόντων στο πλαίσιο της τελειοποίησης προς επανεξαγωγή
(84/318/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 69/73/ΕΟΚ του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή (1), όπως τροποποιήθηκε τελευταία από την οδηγία 83/89/ΕΟΚ (2), και ιδίως το άρθρο 28,
Εκτιμώντας:
ότι η οδηγία 73/95/ΕΟΚ της Επιτροπής (3), όπως τροποποιήθηκε από την οδηγία 75/681/ΕΟΚ (4), θέσπισε ορισμένα μέτρα εφαρμογής των άρθρων 13 και 14 της οδηγίας 69/73/ΕΟΚ, και ιδιαίτερα καθόρισε τις διατάξεις διοικητικής συνεργασίας μεταξύ των κρατών μελών που είναι απαραίτητες για να εξασφαλίζεται η είσπραξη των δασμών, φόρων ισοδυνάμου αποτελέσματος, γεωργικών εισφορών και άλλων επιβαρύνσεων που προβλέπονται στο πλαίσιο της κοινής γεωργικής πολιτικής ή στο πλαίσιο των ειδικών καθεστώτων που εφαρμόζονται δυνάμει του άρθρου 235 της συνθήκης για ορισμένα εμπορεύματα που προκύπτουν από τη μεταποίηση γεωργικών προϊόντων, στην περίπτωση που επιτρέπεται η θέση σε ελεύθερη κυκλοφορία των παραγώγων προϊόντων, των ενδιάμεσων προϊόντων ή των εμπορευμάτων στην αρχική τους κατάσταση πραγματοποιείται σε κράτος μέλος άλλο από εκείνο στο οποίο είχε χορηγηθεί το καθεστώς της τελειοποίησης προς επανεξαγωγή·
ότι σύμφωνα με το άρθρο 10 παράγραφος 1 της συνθήκης, η θέση σε ελεύθερη κυκλοφορία συνεπάγεται όχι μόνον την είσπραξη των δασμών και των φορολογικών επιβαρύνσεων ισοδυνάμου αποτελέσματος και τη μη επιστροφή του όλου ή του μέρους των δασμών και των επιβαρύνσεων αυτών, αλλά επίσης και τη συμπλήρωση των διατυπώσεων εισαγωγής, συμπεριλαμβανομένης και της εφαρμογής των ειδικών μέτρων της εμπορικής πολιτικής που ενδεχομένως είναι σε ισχύ·
ότι τα ειδικά αυτά μέτρα δεν εφαρμόζονται όταν τα εισαγόμενα εμπορεύματα τίθενται υπό καθεστώς τελειοποίησης προς επανεξαγωγή με τον όρο να επανεξαχθούν εκ των υστέρων· ότι τα μέτρα αυτά πρέπει να εφαρμόζονται όταν τα εμπορεύματα αυτά τίθενται σε ελεύθερη κυκλοφορία, είτε ως έχουν είτε μετά την μεταποίησή τους· ότι πρέπει να διευκρινιστεί ότι τα μέτρα αυτά είναι εκείνα που προβλέπονται για τα εμπορεύματα που τίθενται υπό το καθεστώς τελειοποίησης προς επανεξαγωγή και τα οποία ισχύουν όταν τα εμπορεύματα τίθενται σε ελεύθερη κυκλοφορία·
ότι όταν η θέση σε ελεύθερη κυκλοφορία γίνεται από τις αρμόδιες αρχές κράτους μέλους άλλου από εκείνο στο οποίο έχει χορηγηθεί το καθεστώς της τελειοποίησης προς επανεξαγωγή, λόγω του ότι τα εν λόγω προϊόντα ή εμπορεύματα βρίσκονται στο εν λόγω κράτος μέλος, μια ανταλλαγή πληροφοριών ανάμεσα στις ενδιαφερόμενες διοικητικές αρχές ως προς την είσπραξη των δασμών και των άλλων επιβαρύνσεων κατά την εισαγωγή προβλέπεται ήδη στην οδηγία 73/95/ΕΟΚ· ότι, αντίθετα, οι κανόνες αυτοί δεν προβλέπουν ανταλλαγή επαρκών πληροφοριών, όταν η θέση σε ελεύθερη κυκλοφορία συνεπάγεται επίσης την εφαρμογή ειδικών μέτρων της εμπορικής πολιτικής, που εφαρμόζονται για τα εμπορεύματα που
έχουν εισαχθεί υπό το καθεστώς της τελειοποίησης προς επανεξαγωγή· ότι είναι, λοιπόν, απαραίτητο να διευρυνθεί το πεδίο των πληροφοριών που μπορούν να ανταλλαγούν χρησιμοποιώντας το δελτίο INF 1·
ότι στην περίπτωση αυτή, η έγκριση για τη θέση σε ελεύθερη κυκλοφορία, που ενδεχομένως χορηγείται από τις αρμόδιες αρχές του κράτους μέλους όπου βρίσκονται τα προϊόντα ή τα εμπορεύματα αυτά, εξαρτάται από την εφαρμογή των ειδικών μέτρων της εμπορικής πολιτικής στο κράτος μέλος που έχει το καθεστώς τελειοποίησης προς επανεξαγωγή·
ότι για λόγους σαφήνειας, πρέπει οι διατάξεις της οδηγίας 73/95/ΕΟΚ, που έχουν δεόντως τροποποιηθεί, και οι νέες διατάξεις να περιληφθούν σε ένα και μόνο κείμενο·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής Τελωνειακών Καθεστώτων Τελειοποίησης,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Η παρούσα οδηγία θεσπίζει ορισμένες διατάξεις εφαρμογής των άρθρων 13 και 14 της οδηγίας 69/73/ΕΟΚ, που στο εξής καλείται «βασική οδηγία», όταν οι περιστάσεις δικαιολογούν τη θέση σε ελεύθερη κυκλοφορία των παραγώγων προϊόντων των ενδιάμεσων προϊόντων ή των εμπορευμάτων ως έχουν, σε κράτος μέλος άλλο από εκείνο στο οποίο έχει χορηγηθεί το εν λόγω καθεστώς.
2. Κατά την έννοια της παρούσα οδηγίας, νοούνται ως:
- «ειδικά μέτρα εμπορικής πολιτικής»: τα μη δασμολογητέα μέτρα που θεσπίζονται, στο πλαίσιο της κοινής εμπορικής πολιτικής, μέσω των κοινοτικών διατάξεων των σχετικών με τα καθεστώτα που εφαρμόζονται στις εισαγωγές εμπορευμάτων, όπως μέτρα διασφάλισης, περιορισμοί ή ποσοτικά όρια και απαγορεύσεις εισαγωγής,
- «εισαγωγικοί δασμοί»: οι δασμοί και επιβαρύνσεις ισοδυνάμου αποτελέσματος, καθώς και οι γεωργικές εισφορές και άλλες επιβαρύνσεις κατά την εισαγωγή που προβλέπονται στο πλαίσιο της κοινής γεωργικής πολιτικής ή των ειδικών καθεστώτων που εφαρμόζονται δυνάμει του άρθρου 235 της συνθήκης σε ορισμένα εμπορεύματα που προκύπτουν από τη μεταποίηση γεωργικών προϊόντων.
Άρθρο 2
1. Όταν τα παράγωγα προϊόντα, τα ενδιάμεσα προϊόντα ή τα εμπορεύματα ως έχουν τίθενται, εν όψει της μεταγενέστερης εξαγωγής τους, υπό τη διαδικασία της εξωτερικής κοινοτικής διαμετακόμισης, η θέση του εγγράφου της κοινοτικής διαμετακόμισης που προορίζεται για την περιγραφή των εμπορευμάτων πρέπει να περιλαμβάνει μία από τις ακόλουθες ενδείξεις:
- Εμπορεύματα Τ.Ε.
- A.V.-varer
- A.V.-Waren
- I.P. goods
- Marchandises P.A.
- Merci P.A.
- A.V.-goederen.
2. Όταν τα εμπορεύματα, που έχουν τεθεί υπό το καθεστώς της τελειοποίησης προς επανεξαγωγή, αποτελούν το αντικείμενο ειδικών μέτρων εμπορικής πολιτικής, σε περίπτωση που τα μέτρα αυτά συνεχίζουν να εφαρμόζονται όταν τα εμπορεύματα αυτά τίθενται υπό καθεστώς εξωτερικής κοινοτικής διαμετακόμισης είτε ως έχουν είτε με μορφή παράγωγων ή ενδιάμεσων προϊόντων, η ένδειξη που αναφέρεται στην παράγραφο 1 πρέπει να συμπληρώνεται με τις ακόλουθες συντομογραφίες:
- Εμπορική Πολιτική
- Handelspolitik
- Handelspolitik
- Commercial policy
- Politique commerciale
- Politica commerciale
- Handelspolitiek.
Άρθρο 3
Οι διατάξεις του άρθρου 2 εφαρμόζονται επίσης όταν τα προϊόντα και εμπορεύματα που αναφέρονται σ' αυτό, τίθενται υπό ένα άλλο καθεστώς διεθνούς διαμετακόμισης που αναφέρεται στο άρθρο 7 παράγραφος 1 πρώτο εδάφιο του κανονισμού (ΕΟΚ) αριθ. 222/77 του Συμβουλίου (1).
Στην περίπτωση αυτή, οι ενδείξεις που αναφέρονται στο άρθρο 2 τίθενται στο σχετικό έγγραφο διαμετακόμισης.
Άρθρο 4
Σε περίπτωση που τα προϊόντα ή εμπορεύματα που αναφέρονται στο άρθρο 2 τίθενται υπό τελωνειακό καθεστώς ή σε ελεύθερη ζώνη μετά από το καθεστώς της εξωτερικής κοινοτικής διαμετακόμισης, οι αρμόδιες αρχές αντιγράφουν τις ενδείξεις που αναφέρονται στο άρθρο 2 και περιλαμβάνονται σε ένα από τα έγγραφα διαμετακόμισης που αναφέρονται στα άρθρα 2 και 3, στα σχετικά με το τελωνειακό καθεστώς έγγραφα ή στα έγγραφα που χρησιμοποιούνται στην ελεύθερη ζώνη.
Άρθρο 5
Η έγκριση για τη θέση σε ελεύθερη κυκλοφορία των προιϊόντων ή εμπορευμάτων που αναφέρονται στο άρθρο 2 παράγραφος 2, η οποία πραγματοποιείται σε κράτος μέλος άλλο από εκείνο στο οποίο έχει χορηγηθεί το καθεστώς της τελειοποίησης προς επανεξαγωγή, εξαρ
τάται από την εφαρμογή, στο κράτος μέλος που το εν λόγω καθεστώς έχει χορηγηθεί, των ειδικών μέτρων εμπορικής πολιτικής που ισχύουν στο κράτος αυτό για τα εμπορεύματα που τίθενται υπό το καθεστώς τελειοποίησης προς επανεξαγωγή.
Άρθρο 6
1. Όταν η θέση σε ελεύθερη κυκλοφορία των προϊόντων ή εμπορευμάτων που αναφέρονται στο άρθρο 2 ζητείται σε κράτος μέλος άλλο από εκείνο στο οποίο έχει χορηγηθεί το καθεστώς της τελειοποίησης προς επανεξαγωγή, χρησιμοποιείται το δελτίο πληροφοριών που αναφέρεται στην παράγραφο 2.
2. Το δελτίο πληροφοριών, το οποίο στο εξής καλείται «δελτίο INF 1» συντάσσεται σε ένα πρωτότυπο και ένα αντίγραφο και έχει μορφή που πρέπει να είναι σύμφωνη με το υπόδειγμα και τις διατάξεις που αναφέρονται στο παράρτημα.
Άρθρο 7
1. Όταν ζητείται η ολική ή μερική θέση σε ελεύθερη κυκλοφορία παραγωγών ή ενδιαμέσων προϊόντων ή εμπορευμάτων ως έχουν που αναφέρονται στο άρθρο 2, σύμφωνα με το άρθρο 14 στοιχείο β) και τα άρθρο 15 της βασικής οδηγίας, οι αρμόδιες αρχές, που καλούνται να εγκρίνουν τη θέση σε ελεύθερη κυκλοφορία, μπορούν να ζητούν μέσω του δελτίου INF 1 από τις αρμόδιες αρχές του κράτους μέλους στο οποίο έχει χορηγηθεί το καθεστώς της τελειοποίησης προς επανεξαγωγή, να αναφέρουν τους εισαγωγικούς δασμούς που πρέπει να εισπράττονται κατ' εφαρμογή του άρθρου 16 της βασικής οδηγίας.
Εντούτοις, με την επιφύλαξη των διατάξεων της παραγράφου 5, οι πληροφορίες αυτές πρέπει να ζητούνται σε περίπτωση εφαρμογής του άρθρου 14 στοιχείο α) της βασικής οδηγίας.
2. Εφόσον η αίτηση για τη θέση σε ελεύθερη κυκλοφορία αφορά τα προϊόντα ή εμπορεύματα που αναφέρονται στο άρθρο 2 παράγραφος 2, οι αρμόδιες αρχές που καλούνται να εγκρίνουν τη θέση σε ελεύθερη κυκλοφορία ζητούν, μέσω του δελτίου INF 1 που θεωρείται από αυτές, από τις αρμόδιες αρχές του κράτους μέλους στο οποίο έχει χορηγηθεί το καθεστώς της τελειοποίησης προς επανεξαγωγή, να αναφέρουν εάν έχουν εφαρμοστεί τα ειδικά μέτρα εμπορικής πολιτικής που ισχύουν στο κράτος αυτό, για τα εμπορεύματα που έχουν τεθεί υπό το καθεστώς τελειοποίησης προς επανεξαγωγή.
3. Το πρωτότυπο του δελτίου INF 1 διαβιβάζεται στις αρμόδιες αρχές που έχουν εγκρίνει το καθεστώς της τελειοποίησης προς επανεξαγωγή και το αντίγραφο φυλάσσεται από τις αρμόδιες αρχές που έχουν θεωρήσει το δελτίο INF 1. Στην περίπτωση που το δελτίο INF 1 χρησιμοποιείται για την εφαρμογή των ειδικών μέτρων εμπορικής πολιτικής, οι αρχές που παραλαμβάνουν το δελτίο INF 1 κοινοποιούν στον κάτοχο της έγκρισης την αίτηση που αναφέρεται στην παράγραφο 2.
4. Οι αρμόδιες αρχές του κράτους μέλους στις οποίες αποστέλλεται το δελτίο INF 1 παρέχουν τις ζητούμενες πληροφορίες και επιστρέφουν το πρωτότυπο. Εντούτοις, οι αρμόδιες αρχές δεν υποχρεούνται πλέον να δίδουν τις πληροφορίες αυτές μετά τη λήξη των προθεσμιών που προβλέπονται για τη διατήρηση των αρχείων τους.
5. Στην περίπτωση που εφαρμόζεται η παράγραφος 1 δεύτερο εδάφιο, το δελτίο INF 1 θεωρείται επίσης από τις αρμόδιες αρχές που έχουν εγκρίνει τη χρήση του καθεστώτος της τελειοποίησης προς επανεξαγωγή, όταν το ζητά ο κάτοχος της έγκρισης. Στην περίπτωση αυτή, παραδίδουν το πρωτότυπο στον κάτοχο της έγκρισης και φυλάσσουν το αντίγραφο.
Άρθρο 8
Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία το αργότερο μέχρι τις 30 Σεπτεμβρίου 1984, ημερομηνία κατά την οποία η οδηγία 73/95/ΕΟΚ καταργείται.
Άρθρο 9
Τα κράτη μέλη ανακοινώνουν στην Επιτροπή τις διατάξεις που θεσπίζουν για την εφαρμογή της παρούσας οδηγίας. Η Επιτροπή πληροφορεί σχετικά τα άλλα κράτη μέλη.
Άρθρο 10
Η παρούσα οδηγία απευθύνεται στα κράτη μέλη.
Βρυξέλλες, 23 Μαΐου 1984.

Labels: 3
15
6